porphyrius.quaestionum-homericarum-ad-iliadem-pertinentium-reliquiae 11.624
624 . ὅλοϲ ὁ τόποϲ οὗτοϲ ἐλέγχεται ὡϲ παρὰ τὴν ἰατρικὴν ἱϲτορίαν πεποιημένοϲ . ὅϲοι μὲν οὖν λύουϲιν , ὡϲ τῶν ἡρώων ἑτέρωϲ εἰθιϲμένων θεραπεύεϲθαι διὰ τὸ μὴ ταῖϲ αὐταῖϲ διαίταιϲ · τοὺϲ ἰατροὺϲ ἐπιπολάζειν χρωμένουϲ , ἀπὸ τοῦ ἔθουϲ ἀπολογοῦνται · ὅϲοι δ᾿ ἐλέγχουϲι τὴν ϲύνθεϲιν πάντων ἐξαλλάϲϲειν τὴν καθ’ ἕκαϲτον δύναμιν , ἀπὸ τῆϲ λέξεωϲ ἐπιχειροῦϲιν . οἱ δὲ νῦν πάντεϲ , οὐκ εἶναι χαλεπὸν τὸ τραῦμα οὐδὲ . πρὸϲ θεραπείαν δίδοϲθαι τὸ πόμα , τῷ δὲ κοινῷ ἔθει πίνειν οὐ μόνον τὸν Μαχάονα ἀλλὰ καὶ τὸν Νέϲτορα τὸ τοῖϲ κεκμηκόϲι ϲκευαζόμενον ποτόν — τοιοῦτον γὰρ προϲφέρειν καὶ τὴν Κίρκην τοῖϲ πρὸϲ αὐτὴν καταγομένοιϲ ( κ 234 ) ἀπὸ τοῦ καιροῦ λύουϲιν . οὐ δεόντωϲ , φαϲὶν , ὁ Μαχάων καὶ ταῦτα ἰατρὸϲ ὢν τὸν κυκεῶ προϲφέρεται , ϲυνεϲτῶτα ἐκ μέλανοϲ οἴνου — τοιοῦτοϲ γὰρ ὁ Πράμνιοϲ — καὶ τυροῦ ἐπικεκνηϲμένου καὶ ἀλφίτων φλεγματώδη δὲ ταῦτα καὶ πολέμια τοῖϲ τραυματίαιϲ . πρῶτον μὲν οὖν φαμεν , ὅτι τὴν δίαιταν ἠγνόουν 25 καὶ ἀνδρειότερα ὅμωϲ εἶχον τὰ ϲώματα , ὡϲ καὶ ἀγωνίζεϲθαι τοὺϲ τραυματίαϲ , εἶτα ὅτι ἀρίϲτου ἰατροῦ ἐϲτι τὸ ἰᾶϲθαι μὴ μετακινοῦντα τὴν ϲυνήθη δίαιταν . ἄλλωϲ τε ἐξ ἐπιπολῆϲ ἡ πληγή · εἰ δὲ καὶ κατὰ βάθουϲ , οὐδ᾿ οὕτωϲ ἀδόκιμον τὸ πόμα · ῥύϲιϲ γὰρ αἵματοϲ λειποθυμίαν ἐργάζεται · ὁ οὖν μέλαϲ οἶνοϲ παχύνων τοὺϲ χυμὸϲ καὶ τὴν ἐπίρρυϲιν τοῦ αἵματοϲ τὴν ἐπὶ τὸ τραῦμα παχύνει καὶ ϲυϲτέλλει ὅθεν καὶ τοῖϲ κοιλιακοῖϲ αὐτὸν ἔνιοι προϲάγουϲι διὰ τὸ εἴργειν τὸ ὑγρόν . ἀλλὰ καὶ τὸ ἄλφιτον παχύνει τὰ ὑγρά . καὶ τὸ κρόμυόν ἐϲτι διουρητικὸν καὶ μάχεται τῇ φλεγμονῇ · ὅθεν καὶ τοῖϲ κυνοδήκτοιϲ αὐθωρὸν προϲάγεται . ἢ οὐ πρὸϲ θεραπείαν ἀλλὰ πρὸϲ ἀνάψυξιν ἐδίδοτο τὸ πόμα , καὶ Νέϲτωρ γοῦν λαμβάνει · τοῖϲ κακοπαθοῦϲι γὰρ ἐπιτήδειοϲ ὁ κυκεὼν τροφὴν ἅμα καὶ ποτὸν ἔχων .
Lemmas: 624 . ὅλος ὁ τόπος οὗτος ἐλέγχω ὡς παρά ὁ ἰατρικός ἱστορία ποιέω . ὅσος μέν οὖν λύω , ὡς ὁ ἥρως ἑτέρως ἐθίζω θεραπεύω διά ὁ μή ὁ αὐτός δίαιτα · ὁ ἰατρός ἐπιπολάζω χράω , ἀπό ὁ ἔθος ἀπολογέομαι · ὅσος δέ ἐλέγχω ὁ σύνθεσις πᾶς ἐξαλλάσσω ὁ κατά ἕκαστος δύναμις , ἀπό ὁ λέξις ἐπιχειρέω . ὁ δέ νῦν πᾶς , οὐ εἰμί χαλεπός ὁ τραῦμα οὐδέ . πρός θεραπεία δίδωμι ὁ πόμα , ὁ δέ κοινός ἔθος πίνω οὖον μόνος ὁ Μαχάων ἀλλά καί ὁ Νέστωρ ὁ ὁ κάμνω σκευάζω ποτός — τοιοῦτος γάρ προσφέρω καί ὁ Κίρκη ὁ πρός αὐτός κατάγω ( Κ 234 ) ἀπό ὁ καιρός λύω . οὖον δήω , φημί , ὁ Μαχάων καί οὗτος ἰατρός εἰμί ὁ κυκεών προσφέρω , συνίστημι ἐκ μέλας οἶνος — τοιοῦτος γάρ ὁ Πράμνιος — καί τυρός ἐπικνάω καί ἄλφιτον φλεγματώδης δέ οὗτος καί πολέμιος ὁ τραυματίας . πρῶτος μέν οὖν φημί , ὅτι ὁ δίαιτα ἀγνοέω 25 καί ἀνδρεῖος ὅμως ἔχω ὁ σῶμα , ὡς καί ἀγωνίζομαι ὁ τραυματίας , εἶτα ὅτι ἀγαθός ἰατρός εἰμί ὁ ἰάομαι μή μετακινέω ὁ συνήθης δίαιτα . ἄλλως τε ἐκ ἐπιπολή ὁ πληγή · εἰμί δέ καί κατά βάθος , οὐδέ οὕτως ἀδόκιμος ὁ πόμα · ῥύσις γάρ αἷμα λειποθυμία ἐργάζομαι · ὁ οὖν μέλας οἶνος παχύνω ὁ χυμός καί ὁ ἐπίρρυσις ὁ αἷμα ὁ ἐπί ὁ τραῦμα παχύνω καί συστέλλω ὅθεν καί ὁ κοιλιακός αὐτός ἔνιοι προσάγω διά ὁ εἴργω ὁ ὑγρός . ἀλλά καί ὁ ἄλφιτον παχύνω ὁ ὑγρός . καί ὁ κρόμμυον εἰμί διουρητικός καί μάχομαι ὁ φλεγμονή · ὅθεν καί ὁ κυνόδηκτος αὐθωρός προσάγω . ἢ οὖον πρός θεραπεία ἀλλά πρός ἀνάψυξις δίδωμι ὁ πόμα , καί Νέστωρ γοῦν λαμβάνω · ὁ κακοπαθέω γάρ ἐπιτήδειος ὁ κυκεών τροφή ἅμα καί ποτόν ἔχω .